Esperantistoj amas lingvojn kaj eĉ pli malgrandajn minoritajn lingvojn. Ni ŝatas subteni lingvojn kiujn aliaj homoj nur mokas kaj ignoras. Sed oni povas troigi. Eblas trolaŭdi lokajn dialektojn kaj trograndigi ilin. Ĉiuj lingvoj havas regionajn diferencojn kaj urboj kie oni havas aliajn akĉentojn kaj lokajn vortojn. Sed sensencas diri ke tiuj regionaj diferencoj estas apartaj lingvoj. Unu ekzemplo estas la skota “lingvo”.

Unue mi volas klarigi ke mi ne parolas pri la skotgaela, kiu ja estas aparta lingvo kaj tre malsamas al la angla. La skota (angle “Scots”) esence estas la angla kun skota akĉento kaj regionaj vortoj.

Por komenco, mi montros iom da la “lingvo”. Jen ekzemplo de la skota kiun mi trovis en la skota vikipedio kaj venas de la Nova Testamento:

This is the storie o the birth o Jesus Christ. His mither Mary wis trystit til Joseph, but afore they war mairriet she wis fund tae be wi bairn bi the Halie Spírit. Her husband Joseph, honest man, hed nae mind tae affront her afore the warld an wis for brakkin aff their tryst hidlinweys;

Kvankam mi neniam studis la lingvon, mi facile povas kompreni preskaŭ ĉio.

This is the story of the birth of Jesus Christ. His mother Mary was ? Joseph, but before they were married she was found to be with ? by the Holy Spirit. Her husband Joseph, an honest man, had intended to confront her before the world and wished to break off their ?

La solaj vortoj kiujn mi ne komprenas, estas tryst kaj bairn, sed laŭ kunteksto mi komprenas ke signifas fianĉino kaj infano (alivorte ŝi estis graveda). Do, el 50 vortoj, nur 2 estis malfacila kaj eĉ tiuj estas kompreneblaj per kunteksto. Alivorte, sen iu ajn studo aŭ laboro, mi povas kompreni 95% de la skota. Alia ekzemplo:

Ireland or Airlann is a kintra in wastren Europe, wi a population o mair nor 4 million. It maks up maist o the iland o Ireland, an haes a mairch wi Northren Ireland, pairt o the Unitit Kinrick.

Ireland is a country in Western Europe, with a population of more than 4 million. It makes up most of the island of Ireland and has a border with Northern Ireland, part of the United Kingdom.

Irlando estas lando en okcidenta eŭropo, kun popolo de pli ol 4 miliono. Ĝi posedas la plejparto de la insulo de Irlando kaj havas landlimon kun Nord-Irlando, kiu apartenas al la Unuiĝinta Reĝlando.